
Az Európai Parlament,
–	tekintettel a tanácsi határozat tervezetére (11951/2025),
–	tekintettel a Nemzetközi Gumiágazati Tanulmányozó Csoport alapszabályára[footnoteRef:1] és különösen annak XVI. cikke (3) bekezdésére,  [1:  	HL L 264., 2011.10.8., 14. o., ELI: http://data.europa.eu/eli/statute/2011/1008/oj.] 

–	tekintettel a Tanács által az Európai Unió működéséről szóló szerződés 207. cikke (4) bekezdésének első albekezdésével és 218. cikke (6) bekezdése második albekezdése a) pontjának v. alpontjával összhangban előterjesztett, egyetértésre irányuló kérelemre (C10‑0208/2025),
–	tekintettel eljárási szabályzata 107. cikkének (1) és (4) bekezdésére és 117. cikkének (7) bekezdésére,
–	tekintettel a Nemzetközi Kereskedelmi Bizottság ajánlására (A10-0186/2025),
1.	egyetért az Uniónak a Nemzetközi Gumiágazati Tanulmányozó Csoportból való kilépésével;
2.	utasítja elnökét, hogy továbbítsa a Parlament álláspontját a Tanácsnak, a Bizottságnak és a tagállamok kormányainak és parlamentjeinek, valamint a Nemzetközi Gumiágazati Tanulmányozó Csoport titkárságának.

